F

การประกอบธุรกิจของแต่ละสายผลิตภัณฑ์

( 1 ) ลักษณะผลิตภัณฑ์

ผลิตภัณฑ์หลักของกลุ่มบริษัทมีอยู่ 3 ประเภท คือ น้ำมันหล่อลื่น, จาระบี และแบตเตอรี่

น้ำมันหล่อลื่น เป็นสินค้าที่จำเป็นต้องใช้ในการหล่อลื่นเครื่องยนต์ สำหรับรถยนต์, รถตัก, รถไถ,
รถบรรทุก และเครื่องจักรที่ใช้ในอุตสาหกรรมทุกชนิด น้ำมันหล่อลื่น มีส่วนประกอบคือ น้ำมันพื้นฐาน
และสารเคมีเพิ่มคุณภาพเพื่อให้มีคุณลักษณะเหมาะสมกับชนิดของเครื่องยนต์และเครื่องจักรที่จะนำไปใช้

ตารางแสดงลักษณะผลิตภัณฑ์ของ น้ำมันหล่อลื่น

+----------------+--------------+----------------+--------------------+
| ชื่อผลิตภัณฑ์       | ลักษณะผลิตภัณฑ์  | ลักษณะการใช้งาน  | คุณสมบัติพิเศษ         |
|                |              |                |                    |
|                | (ขนาดบรรจุ)   |                |                    |
+----------------+--------------+----------------+--------------------+
| 1.             | บรร          | หล่อลื่นระ        | ทนความร้อนได้สูงช่วยท  |
| น้ำม            | จุในภาชนะขนาด | บบเครื่องยนต์และช | ำความสะอาดเครื่องยนต์ |
| ันหล่อลื่นเครื่องยนต์ |              | ่วยระบายความร้อน |                    |
|                | ตั้งแต่ 0.5-200 |                |                    |
|                | ลิตร          |                |                    |
+----------------+--------------+----------------+--------------------+
| 2. น้ำมันไฮโดรลิค | บรร          | ใช้เป็นตัวกลา     | ป้องกันการสึกหรอและ   |
|                | จุในภาชนะขนาด | งในการส่งถ่ายกำล | มีอายุการใช้งานยาวนาน |
|                |              | ังในระบบไฮโดรลิค |                    |
|                | ตั้งแต่ 0.5-200 |                |                    |
|                | ลิตร          |                |                    |
+----------------+--------------+----------------+--------------------+
| 3. น้ำมันเกียร์    | บรร          | หล่อลื่นระบ       | สามารถรับแรงกดได้สูง  |
|                | จุในภาชนะขนาด | บเฟืองส่งถ่ายกำลัง |                    |
|                |              |                |                    |
|                | ตั้งแต่ 0.5-200 |                |                    |
|                | ลิตร          |                |                    |
+----------------+--------------+----------------+--------------------+
| 4. น้ำมันหล่อลื่น   | บรร          | หล่อลื่นเครื่องย    | ในกรณี 2            |
|                | จุในภาชนะขนาด | นต์มอเตอร์ไซด์ชนิด | จังหวะต้องเป็นชนิด     |
| รถจักรยานยนต์    |              | 4 และ 2 จังหวะ  | ลดควันขาวตามมาตรฐาน |
|                | ตั้งแต่ 0.5-200 |                | สมอ.*              |
|                | ลิตร          |                |                    |
+----------------+--------------+----------------+--------------------+
| 5. น้ำมันเบรค    | บรร          | ใช้เป็นตัว        | ทนความร้อนสูง        |
|                | จุในภาชนะขนาด | กลางในการส่งถ่าย | ผสานเข้ากับน้ำได้      |
|                |              | กำลังในระบบเบรค |                    |
|                | ตั้งแต่ 0.5-200 |                |                    |
|                | ลิตร          |                |                    |
+----------------+--------------+----------------+--------------------+
| 6.             | บรร          | น้ำมันหล่อลื่นเครื่อ  | -                  |
| น้ำมันเกรดธรรมดา | จุในภาชนะขนาด | งจักรกลการเกษตร |                    |
|                |              |                |                    |
|                | ตั้งแต่ 0.5-200 |                |                    |
|                | ลิตร          |                |                    |
+----------------+--------------+----------------+--------------------+

หมายเหตุ : * สมอ. หมายถึง สำนักงานมาตรฐานผลิตภัณฑ์อุตสาหกรรม
ซึ่งทำหน้าที่เป็นสถาบันมาตรฐานของประเทศไทย
รับผิดชอบการดำเนินการทางด้านมาตรฐานสินค้าและผลิตภัณฑ์ของประเทศ

จาระบี เป็นสารหล่อลื่นกึ่งแข็งกึ่งเหลว ไม่สามารถไหลเทได้ หรือไหลเทได้ยาก
ทนต่อความชื้นความร้อน และแรงกระแทก ซึ่งเหมาะสำหรับการใช้งานในชิ้นส่วนของเครื่องยนต์
เครื่องจักรที่ไม่สามารถปิดผนึกให้มิดชิด หรือต้องมีการเสียดสีมาก

ตารางแสดงลักษณะผลิตภัณฑ์ จาระบี

+--------------+-----------------+-----------------+-----------------+
| ชื่อผลิตภัณฑ์     | ลักษณะผลิตภัณฑ์     | ลักษณะการใช้งาน   | คุณสมบัติพิเศษ      |
|              |                 |                 |                 |
|              | (ขนาดบรรจุ)      |                 |                 |
+--------------+-----------------+-----------------+-----------------+
| 1. จาระบี     | บรรจุเป็นกิโลกรัมห  | ใช้กับงานที่มีรอบจัด  | เนื้อ             |
| เกรดสูง       | รือปอนด์ตามคำสั่งซื้อ | แร              | จาระบีจะคงสภาพดีอ |
|              |                 | งกดสูงและอุณหภูมิสูง | ยู่เสมอในขณะใช้งาน |
| ยี่ห้อ เทรน     |                 |                 | และทนความร้อนได้ดี |
+--------------+-----------------+-----------------+-----------------+
| 2. จาระบี     | บรรจุเป็นกิโลกรัมห  | สามารถ          | คุณภาพยอดเยี่ยมใน  |
| เกรดธรรมดา   | รือปอนด์ตามคำสั่งซื้อ | จับติดผิวหน้าโลหะได | การป้องกันน้ำชะล้าง |
|              |                 | ้ดีในขณะที่เคลื่อนไหว | แ               |
| ยี่ห้อ จระเข้    |                 | เ               | ละเกาะติดโลหะได้ดี |
|              |                 | พื่อป้องกันการสึกหรอ |                 |
+--------------+-----------------+-----------------+-----------------+

แบตเตอรี่ เป็นอุปกรณ์เก็บสำรองพลังงานไฟฟ้า สามารถนำไปใช้ได้ทันที
เนื่องจากเป็นไฟฟ้ากระแสตรงไม่เหมือนกับไฟฟ้าที่ใช้ภายในอาคารบ้านเรือน
ซึ่งส่วนใหญ่จะนำไปใช้ประโยชน์กับยานยนต์ชนิดต่างๆ
โดยเป็นอุปกรณ์ที่จ่ายกระแสไฟฟ้าสำหรับจุดสตาร์ทเครื่องยนต์ และจ่ายไฟให้กับอุปกรณ์ไฟฟ้าต่างๆ

แบตเตอรี่ถือเป็นชิ้นส่วนประกอบสำคัญสำหรับรถยนต์ที่ใช้เก็บ และจ่ายกระแสไฟฟ้า
โดยจะจ่ายกระแสไฟฟ้าให้กับเครื่องยนต์
และเป็นแหล่งพลังงานให้กับอุปกรณ์ส่องสว่างและอุปกรณ์อื่นๆ

ตารางแสดงลักษณะผลิตภัณฑ์ แบตเตอรี่

  ------------- -------------------------------------------------------- ---------------------------------------- -----------------------------
  ชื่อผลิตภัณฑ์      ลักษณะผลิตภัณฑ์                                              ลักษณะการใช้งาน                            คุณสมบัติพิเศษ

  แบตเตอรี่ รถยนต์ รูปทรงสี่เหลี่ยมซึ่งมีหลายขนาดขึ้นอยู่กับความต้องการจำนวนแอมป์ของลูกค้า   ติดตั้งในเครื่องยนต์ทำหน้าที่จ่ายไฟและเก็บสำรองไฟ   ไฟแรง, ทนทาน,
                                                                                                                  ไม่กินน้ำกลั่นและมีอายุการใช้งานนาน
  ------------- -------------------------------------------------------- ---------------------------------------- -----------------------------

ลักษณะของฤดูกาลต่อการดำเนินธุรกิจ

น้ำมันหล่อลื่นและจาระบีจะได้รับผลกระทบจากเรื่องของฤดูกาลไม่มากนัก
เนื่องจากเป็นผลิตภัณฑ์ที่สามารถใช้ได้ทุกฤดูกาล
เพียงแต่ในฤดูฝนจะมีผลกระทบต่อปริมาณการใช้ของลูกค้าบ้างเพียงเล็กน้อย คือ
ในช่วงฤดูฝนการคมนาคมลำบากขึ้น และภาวะการก่อสร้างจะชะลอตัว
ทำให้ปริมาณการใช้ผลิตภัณฑ์ทั้ง 2 ชนิดลดลง
แต่ในขณะเดียวกันเครื่องยนต์ที่ใช้ในภาคเกษตรกรรมจะมีความจำเป็นที่จะใช้เพิ่มขึ้น

ส่วนผลิตภัณฑ์แบตเตอรี่นั้นไม่มีผลกระทบจากฤดูกาล
เนื่องจากเป็นผลิตภัณฑ์ที่มีอายุของผลิตภัณฑ์เมื่อหมดอายุการใช้งานหรือหมดอายุของผลิตภัณฑ์แล้ว
ผู้ที่จำเป็นต้องใช้แบตเตอรี่ก็ต้องเปลี่ยนแบตเตอรี่ใหม่ทดแทน

การขอรับการส่งเสริมการลงทุน

บริษัทฯ ไม่ได้เป็นบริษัทที่ขอรับการส่งเสริมการลงทุน

  ( 2 ) ตลาดและภาวะการแข่งขัน

ก. นโยบายและลักษณะการตลาดของผลิตภัณฑ์

ท่ามกลางกระแสการแข่งขันที่มีอยู่สูงในตลาด บริษัท สยามภัณฑ์กรุ๊ป จำกัด (มหาชน)
สามารถยืนหยัดอยู่ได้พร้อมกับชื่อเสียงที่ดีมาโดยตลอด 45 ปี
โดยบริษัทได้ให้ความสำคัญในเรื่องของคุณภาพของสินค้าและบริการที่ดี
จนเป็นที่เชื่อถือทั้งจากลูกค้าในประเทศและต่างประเทศ
ซึ่งถือเป็นหนึ่งในหลายๆกลยุทธ์การแข่งขันของบริษัท

กลยุทธ์การแข่งขัน ที่บริษัทให้ความสำคัญอย่างสม่ำเสมอ คือ

1.  ความทันสมัยและความหลากหลาย
    เน้นพัฒนาสินค้าให้ทันสมัยก้าวตามเทคโนโลยี่ใหม่ๆและมีชนิดที่หลากหลายเพื่อสนองความต้องการของลูกค้าทุกระดับที่แตกต่างกันทั้งลูกค้าทั่วไป
    และลูกค้า OEM ภายในประเทศ รวมถึงลูกค้าต่างประเทศด้วย สำหรับลูกค้าต่างประเทศ
    บริษัทยังมีการผลิตตามคำสั่งซื้อที่เฉพาะเจาะจงด้วย

2.  มาตรฐานและคุณภาพ กลุ่มบริษัทลงทุนในเครื่องจักรที่มีเทคโนโลยี่ใหม่ๆ เครื่องมือแลบฯ
    และเครื่องมือตรวจสอบคุณภาพที่ทันสมัย
    เพื่อผลิตสินค้าที่ผ่านการตรวจสอบคุณภาพอย่างมีมาตรฐาน
    อีกทั้งบริษัทมีการรับประกันคุณภาพของสินค้ารวมถึงความเสียหายของสินค้าก่อนถึงมือลูกค้าเพื่อให้เกิดความพึงพอใจต่อลูกค้าเป็นสำคัญ

3.  การให้บริการลูกค้า บริษัทให้ความสำคัญในเรื่องความสะดวก
    และความรวดเร็วในการติดต่อและการให้บริการ
    รวมถึงการให้ข้อมูลข่าวสารที่เป็นประโยชน์กับลูกค้าทั้งในประเทศและต่างประเทศ
    สำหรับลูกค้าในประเทศบริษัทมีพนักงานขายซึ่งผ่านการฝึกอบรมเป็นอย่างดีพร้อมที่จะให้บริการอยู่ทั่วประเทศ
    ซึ่งจะติดต่อให้คำปรึกษาและบริการกับลูกค้าได้โดยตรง
    ลูกค้าจึงมีความเชื่อมั่นในผลิตภัณฑ์ของบริษัทเป็นอย่างดี

4.  ความรวดเร็วของข้อมูล เพื่อการตัดสินใจ
    บริษัทมีระบบคอมพิวเตอร์และโปรแกมประมวลผลที่ทันสมัยเพื่อให้ข้อมูลและเอกสารระหว่าง
    สำนักงานใหญ่ ฝ่ายขาย คลังสินค้า และ โรงงานบริษัทย่อยผู้ผลิต เป็นระบบ Online
    ถึงกันแบบครบวงจร จึงทำให้ การขาย การบริการ การผลิต
    และการจัดส่งสินค้าไปถึงลูกค้าได้อย่างรวดเร็วและมีประสิทธิภาพ

5.  การวิจัยและพัฒนาตลาด ผู้แทนของบริษัทถูกกำหนดให้พบปะลูกค้าอย่างสม่ำเสมอ
    เพื่อสอบถามถึงภาวะตลาด, ปัญหาที่เกิดขึ้น และเพื่อเพิ่มความสัมพันธ์ระหว่างบริษัทกับลูกค้า
    และทำให้บริษัทรับทราบข้อมูลที่เกิดขึ้นอย่างแท้จริง
    เพื่อใช้พิจารณาปรับปรุงสินค้าและบริการได้อย่างรวดเร็ว

6.  ราคาจำหน่าย
    บริษัทมีนโยบายกำหนดราคาจำหน่ายให้สามารถแข่งขันกับคู่แข่งที่อยู่ในตลาดระดับเดียวกัน
    โดยคำนึงถึงคุณภาพของสินค้าด้วย
    โดยบริษัทจะพยายามลดขั้นตอนในการขายสินค้าเพื่อให้สินค้าถึงมือลูกค้าในต้นทุนที่ต่ำและรวดเร็วกว่า
    รวมทั้งมีการให้ส่วนลดแก่ลูกค้าที่ซื้อในปริมาณมากๆ หรือ ลูกค้าที่ชำระค่าสินค้าเป็นเงินสด
    ส่วนการกำหนดราคาสำหรับตลาดต่างประเทศบริษัทมีนโยบายหลีกเลี่ยงการแข่งขันทางด้านราคา
    โดยจะให้ความสำคัญต่อคุณภาพของสินค้า
    และการวางระดับสินค้าให้เป็นสินค้าระดับสูงและเป็นที่ยอมรับของลูกค้าเป็นสำคัญ
    กลุ่มบริษัทมีนโยบายกำหนดราคา โดยพิจารณาจากต้นทุนของสินค้า ที่ผลิตจากบริษัทในเครือ
    ซึ่งจะมีการกำหนดอัตรากำไรขั้นต้นในการจำหน่ายสินค้าทั้ง 3 ชนิดไว้
    ประกอบกับติดตามภาวะการแข่งขันทางด้านราคาและคุณภาพของตลาดอย่างใกล้ชิดเพื่อนำข้อมูลมาใช้ประกอบในการกำหนดราคาด้วย

7.  การส่งเสริมการขาย บริษัทมีการโฆษณา ประชาสัมพันธ์ผ่านสื่อต่างๆ เช่น แผ่นพับ แผ่นป้าย
    โทรทัศน์ วิทยุ หนังสือพิมพ์ วารสารต่างๆ และการสนับสนุน (Sponsor) ในรายการกีฬา
    เช่น รายการมวยชิงแชมป์โลก, รายการมวยไทย เป็นต้น
    เพื่อให้ชื่อสินค้าได้เข้าถึงกลุ่มลูกค้าเป้าหมายได้มากยิ่งขึ้น
    และเพื่อกระตุ้นและสร้างความทรงจำให้เกิดการยึดติดต่อยี่ห้อสินค้า (Brand Royalty)
    ของบริษัทอย่างสม่ำเสมอด้วย นอกจากนี้ บริษัทยังมีสิ่งจูงใจให้กับทั้งพนักงานขายของบริษัท
    ลูกค้า และผู้บริโภค เช่น

  พนักงานขายจะได้รับรางวัลพิเศษเพื่อเป็นการจูงใจให้สามารถขายได้ตามเป้าหมายที่บริษัทตั้งไว้

  ลูกค้าร้านค้าส่งหรือค้าปลีกจะได้รับของสมนาคุณ หรือส่วนลดพิเศษ
  ในกรณีที่สั่งซื้อสินค้าได้ตามเป้าหมายในช่วงที่บริษัทจัดส่งเสริมการขาย

  ผู้บริโภคหรือผู้ใช้ จะได้รับของแถมที่ติดไปคู่กับตัวสินค้า เช่น ผงซักฟอก สบู่ ไฟแช็ค และเสื้อยืด
  เป็นต้น

ในปี 2546 บริษัทมีค่าใช้จ่ายส่งเสริมการขายและค่าโฆษณา 18.23 ล้านบาท เพิ่มขึ้น 3.15
ล้านบาทจากปี 2545 ซึ่งเท่ากับ 15.08 ล้านบาท

ลักษณะลูกค้าและความสัมพันธ์กับลูกค้า

ปัจจุบันลูกค้าของบริษัท มีจำนวนมากกว่า 6,000 ราย
ซึ่งประกอบด้วยลูกค้าเก่าแก่ที่มีการติดต่อซื้อขายกันมาเป็นเวลานาน และลูกค้าใหม่
กอปรกับบริษัทมีนโยบายในการควบคุมสินเชื่ออย่างมีประสิทธิภาพ
โดยการตรวจข้อมูลของลูกค้าก่อนที่จะพิจารณาขาย
จึงทำให้บริษัทสามารถบริหารด้านการเงินได้อย่างมีประสิทธิภาพ มีอัตราหนี้เสียที่ต่ำมาก

ลักษณะลูกค้าของบริษัท แบ่งได้ 2 ประเภทใหญ่ๆ ดังนี้

1. ลูกค้าที่นำผลิตภัณฑ์ไปจำหน่ายต่อให้กับผู้บริโภคอีกต่อหนึ่ง เช่น อู่ซ่อมรถ,
ร้านขายอะไหล่รถยนต์หรือรถไถ และร้านจำหน่ายอุปกรณ์ก่อสร้าง เป็นต้น
ลูกค้าในกลุ่มนี้เป็นลูกค้าที่สำคัญต่อบริษัทนับตั้งแต่เริ่มก่อตั้งบริษัท
โดยส่วนใหญ่มีการสั่งซื้อในปริมาณมาก และบ่อยครั้ง ในปัจจุบันนับรวมถึงลูกค้าต่างประเทศ
(ตามแนวชายแดน) ทั้งนี้บริษัทได้ทำการจำหน่ายให้กับลูกค้าในกลุ่มนี้ คิดเป็นสัดส่วนร้อยละ 94
ของยอดขายรวมต่อปี

2. ลูกค้าที่นำผลิตภัณฑ์ไปเป็นส่วนหนึ่งของการประกอบธุรกิจ เช่น โรงงานอุตสาหกรรม,
บริษัทรถทัวร์, รถประจำทาง และสหกรณ์แท็กซี่ เป็นต้น ซึ่งมีสัดส่วนร้อยละ 6 ของยอดขายรวมต่อปี

ลูกค้าที่สำคัญ

ลูกค้ารายสำคัญของกลุ่มบริษัท เป็นลูกค้าทั้งในประเทศและต่างประเทศ ทั้งบริษัท
และร้านค้าทั่วไปทุกขนาด
ในปัจจุบันบริษัทไม่มีลูกค้ารายหนึ่งรายใดที่มียอดการจำหน่ายมากกว่าร้อยละ 10
ของยอดการจำหน่ายรวมของบริษัท
เป็นผลให้บริษัทไม่มีความเสี่ยงจากการสูญเสียลูกค้ารายสำคัญรายใดรายหนึ่งไป

กลุ่มลูกค้าเป้าหมาย บริษัทมีลูกค้า 4 กลุ่ม ดังนี้

1.  ร้านค้าปลีก, ศูนย์บริการเปลี่ยนถ่ายผลิตภัณฑ์, ศูนย์บริการรถยนต์,
    ร้านซ่อมและบริการระบบไฟรถยนต์ โดยคิดเป็นสัดส่วนร้อยละ 48.08 ของยอดขายปี 2546

2.  ร้านค้าส่ง ที่จำหน่ายผลิตภัณฑ์หล่อลื่น และร้านค้าส่งแบตเตอรี่ โดยคิดเป็นสัดส่วนร้อยละ
    28.00 ของยอดขายในปี 2546 โดยลูกค้าดังกล่าวจะกระจายสินค้าสู่ร้านค้าย่อย
    และร้านจำหน่ายอะไหล่

3.  ลูกค้าประเทศชายแดน เช่น ลาว, เขมร และพม่า เป็นต้น โดยคิดเป็นสัดส่วนร้อยละ 17.93
    ของยอดขายในปี 2546

4.  ผู้บริโภครายใหญ่ที่ประกอบธุรกิจที่ต้องใช้ผลิตภัณฑ์หล่อลื่น และแบตเตอรี่
    โดยคิดเป็นสัดส่วนร้อยละ 5.99 ของยอดขายในปี 2546 เช่น

- โรงงานอุตสาหกรรม - ผู้ประกอบการขนส่งสินค้า

- ผู้ประกอบการรถโดยสาร - ผู้ประกอบการกิจการงานโยธา

- ผู้ประกอบการกิจการเหมืองแร่ - ผู้ประกอบการกิจการประมง

- โรงงานประกอบรถยนต์

สำหรับ บริษัทย่อย มีกลุ่มลูกค้าเป้าหมาย เป็นลูกค้าต่างประเทศ และลูกค้า OEM (Original
Equipment Manufacturing) การจำหน่ายให้ลูกค้าต่างประเทศ คิดเป็นสัดส่วนประมาณร้อยละ
35 ของรายได้รวมของกลุ่มบริษัท ส่วนการจำหน่ายให้กับลูกค้า OEM
มีสัดส่วนที่ไม่มากเนื่องจากมีเป้าหมายในการขายเพื่อสร้างชื่อเสียงของผลิตภัณฑ์ให้เป็นที่ยอมรับมากขึ้น

การจำหน่ายและช่องทางการจำหน่าย

จากประสบการณ์ที่ผ่านมาเป็นปีที่ 45
ทำให้บริษัทเห็นความสำคัญอย่างยิ่งในการฝึกอบรมพนักงานขายให้มีความเข้าใจอย่างลึกซึ้งในลักษณะของผลิตภัณฑ์
ตลอดจนความต้องการของลูกค้า ด้วยเหตุนี้นโยบายหลักอีกอย่างหนึ่งที่สำคัญคือ
บริษัทต้องมีทีมขายที่มีประสิทธิภาพทั่วทุกภูมิภาคต่างๆในประเทศที่คอยให้บริการ
และทำการติดต่อกับลูกค้าโดยตรง โดยการใช้วิธีการขายทั้งแบบให้เครดิต (Credit Sale)
และขายโดยให้ส่วนลดเงินสด

สำหรับช่องทางการจำหน่ายสินค้าของกลุ่มบริษัท สามารถแบ่งได้เป็น 2 ช่องทางหลักๆ
ตามลักษณะทางภูมิศาสตร์ ดังนี้คือ

1.  สายกรุงเทพฯ และปริมณฑล ในปัจจุบันบริษัทมีพนักงานขาย 24 คน
    สำหรับดูแลรับผิดชอบลูกค้าในเขตกรุงเทพฯ และปริมณฑล

2.  สายต่างจังหวัด ในปัจจุบันบริษัทมีพนักงานขาย 50 คน
    สำหรับดูแลรับผิดชอบลูกค้าในเขตต่างจังหวัด และประเทศเพื่อนบ้าน (ชายแดน)
    ซึ่งเป็นแหล่งที่ทำรายได้ให้กับบริษัท

และแต่ละสายก็แบ่งช่องทางการจำหน่ายย่อยตามกลุ่มลูกค้าเป้าหมาย 4 กลุ่มข้างต้น

สำหรับช่องทางการจัดจำหน่ายของลูกค้าต่างประเทศของบริษัทย่อย มีดังนี้

1.  ลูกค้าที่ติดต่อกันมานาน

2.  ลูกค้าที่ผ่านการแนะนำจากนายหน้าของบริษัทในเครือ

3.  ลูกค้าติดต่อมาเองโดยตรง

4.  ข้อมูลใน Web site ของกระทรวงพาณิชย์ ซึ่งมีหน่วยงาน special Task Force
    หรือหน่วยปฏิบัติการพิเศษเพื่อเพิ่มประสิทธิภาพการเจาะขยายตลาดส่งออกให้ครอบคลุมพื้นที่ทั่วโลกอย่างรวดเร็วโดยเฉพาะตลาดจีน-อินเดีย-ตะวันออกกลาง-รัสเซีย-แอฟริกา
    และอเมริกาใต้ เป็นต้น

สัดส่วนการจำหน่ายในประเทศและต่างประเทศ

ในปี 2546 กลุ่มบริษัท มียอดขายสินค้าในประเทศเท่ากับ 1,509.61 ล้านบาทคิดเป็นสัดส่วนร้อยละ
62.84 และยอดขายสินค้าต่างประเทศเท่ากับ 829.74 ล้านบาทคิดเป็นสัดส่วนร้อยละ 34.54
ของยอดรายได้รวม 2,402.39 ล้านบาท ผลิตภัณฑ์ของบริษัท 3 ชนิด คือ น้ำมันหล่อลื่น จาระบี
และแบตเตอรี่ จะมียอดขายในประเทศเท่ากับ 917.55,340.81 และ 110.12 ล้านบาทตามลำดับ
และยอดขายต่างประเทศเท่ากับ 254.40,148.76 และ 424.37 ล้านบาทตามลำดับ

กลุ่มประเทศในตลาดต่างประเทศ

ลูกค้าต่างประเทศของกลุ่มบริษัท สำหรับสินค้าน้ำมันและจาระบี จะเป็นประเทศในเขตเอเซีย
เป็นหลัก ส่วนสินค้าแบตเตอรี่ ลูกค้าที่มียอดขายมากจะเป็นประเทศในเขต ยุโรป ตะวันออกกลาง
อัฟริกา โอเซี่ยนเนีย และ เอเชีย ตามลำดับ โดยส่วนใหญ่จะเป็นผู้ค้าส่งในประเทศนั้นๆ

การที่ต่างประเทศยังซื้อสินค้า ทั้ง 3 ชนิดจากประเทศไทย โดยเฉพาะแบตเตอรี่
เนื่องจากสินค้าที่ผลิตในต่างประเทศมีต้นทุนและราคาที่สูงกว่า
ในปัจจุบันบริษัทมีกำลังการผลิตน้ำมันหล่อลื่นและจาระบีที่สามารถรองรับตลาดทั้งในและต่างประเทศได้อย่างเพียงพอ
และสำหรับแบตเตอรี่ ในปี 2546
บริษัทเริ่มนำเทคโนโลยี่ใหม่ๆมาปรับปรุงการผลิตให้มีประสิทธิภาพเพิ่มขึ้น
โดยมีเป้าหมายที่จะขยายกลุ่มลูกค้าเป้าหมายไปสู่ตลาดต่างประเทศให้มากขึ้น

(ข) ภาวะการแข่งขัน

1. ภาวะอุตสาหกรรมและการแข่งขันของน้ำมันหล่อลื่น

กลุ่มบริษัทเป็นหนึ่งในผู้ผลิตน้ำมันหล่อลื่นที่ใช้กับเครื่องยนต์ทุกประเภท
แต่อุตสาหกรรมน้ำมันของประเทศไทยมีการแข่งขันสูง
เนื่องจากบริษัทผู้ค้าน้ำมันรายใหญ่ซึ่งเป็นเจ้าของสถานีบริการน้ำมันเอง
ยังคงครองตลาดน้ำมันหล่อลื่นสำหรับรถยนต์ภายในสถานีบริการน้ำมัน ทำให้ผู้ค้าน้ำมันหล่อลื่นรายอื่นๆ
ต้องปรับกลยุทธ์เน้นเจาะตลาดในส่วนนอกสถานีบริการน้ำมัน คือ
การขายตรงโดยผ่านศูนย์บริการของตนเอง, ตัวแทนจำหน่าย และร้านจำหน่ายน้ำมันหล่อลื่นทั่วไป
รวมถึงการรับจ้างผลิต กลุ่มบริษัทก็จัดว่าอยู่ในลักษณะดังกล่าว
การแข่งขันจึงค่อนข้างรุนแรงโดยมุ่งแข่งขันในด้านคุณภาพและราคา
ดังนั้นผู้ค้าน้ำมันหล่อลื่นจึงต้องพัฒนาผลิตภัณฑ์สูตรใหม่ที่มีคุณภาพออกสู่ตลาดอย่างต่อเนื่อง
เพื่อแย่งชิงตลาด รวมไปถึงการพัฒนาบรรจุภัณฑ์เพื่อสร้างความแปลกใหม่สะดุดตาผู้บริโภค,
การจัดแผนงานส่งเสริมการขายเพื่อกระตุ้นยอดขายอย่างต่อเนื่อง, การโฆษณาประชาสัมพันธ์
รวมทั้งการจัดหรือให้การสนับสนุนกิจกรรม และกีฬาประเภทต่างๆ เช่น การแข่งขันชกมวย
และการแข่งรถ เพื่อใช้สนามแข่งสร้างชื่อให้แก่ผลิตภัณฑ์ของตน

2. ภาวะอุตสาหกรรมและการแข่งขันของจาระบี

อุตสาหกรรมของจาระบีจะขยายตัวตามการเจริญเติบโตของภาคอุตสาหกรรมการผลิต
และปริมาณการใช้ยานยนต์ทั้งในส่วนของรถยนต์, รถบรรทุก, รถแทรกเตอร์, รถยก, รถเครน
และรถจักรยานยนต์ เนื่องมาจากจาระบีเป็นสิ่งจำเป็นต่อระบบการทำงานของเครื่องยนต์,
เครื่องจักรกล หรือ ยานยนต์ที่ใช้ในด้านคมนาคมขนส่ง
ดังนั้นตลาดจาระบีจึงมีอัตราความต้องการใช้ที่ค่อนข้างแน่นอน
และเพิ่มมากขึ้นตามอัตราการเติบโตของภาคอุตสาหกรรมการผลิตต่างๆ

กลุ่มบริษัทถือได้ว่าเป็น 1 ใน 5 บริษัทผู้ผลิตจาระบีรายใหญ่ที่สุดของประเทศไทย
ดังนั้นคู่แข่งที่มีกำลังการผลิตใกล้เคียงกับบริษัทจะประกอบไปด้วย เชลล์, เอสโซ่ และคาลเท็กซ์
โดยคู่แข่งทั้ง 3 บริษัทมีช่องทางการจำหน่ายที่สำคัญคือ สถานีบริการน้ำมันแต่ละยี่ห้อของตัวเอง
กลุ่มบริษัทจึงมีช่องทางการจำหน่ายที่สำคัญคือตลาดนอกสถานีบริการน้ำมัน และการรับจ้างผลิต

3. ภาวะอุตสาหกรรมและการแข่งขันของแบตเตอรี่รถยนต์

ตลาดของแบตเตอรี่รถยนต์มี 2 ส่วน คือ ตลาดรถใหม่ (Original Equipment Market-OEM)
และตลาดชิ้นส่วนทดแทน (Replacement Equipment Market-REM)
เนื่องจากแบตเตอรี่จะมีอายุการใช้งานเพียง 2 ปีเทียบกับตัวรถที่มีอายุ 5 – 8 ปี
ดังนั้นตลาดชิ้นส่วนทดแทนจะมีสัดส่วนที่มากกว่าตลาดรถใหม่อยู่ค่อนข้างมาก
ตลาดรถใหม่เป็นตลาดที่มีการแข่งขันสูง เนื่องจากมีผู้ประกอบรถยนต์ในประเทศเพียง 14 ราย
และอีก 3 รายในกลุ่มบิ๊กทรี
ดังนั้นผู้ผลิตและจำหน่ายแบตเตอรี่จึงได้มีการเข้าไปแข่งขันในตลาดทดแทนกันมากขึ้น
เนื่องจากง่ายต่อการขยายตลาด โดยอาศัยตัวแทนจำหน่ายในการกระจายสินค้าไปยังพื้นที่ต่างๆ
นอกจากนี้ยังมีการใช้กลยุทธ์ทางด้านราคา
การพัฒนาคุณภาพให้มีประสิทธิภาพในการใช้งานสูงขึ้นและเป็นที่ต้องการของผู้บริโภคมากยิ่งขึ้น
และการโฆษณาประชาสัมพันธ์ตามสื่อต่างๆ เพื่อให้ผู้บริโภคคุ้นเคยกับผลิตภัณฑ์ควบคู่กันไปด้วย

สถานภาพและศักยภาพในการแข่งขัน

1. น้ำมันหล่อลื่น กลุ่มบริษัทมีความสามารถในการผลิตน้ำมันหล่อลื่นที่มีคุณภาพตามมาตรฐาน API
ที่สูงขึ้นทันต่อวิวัฒนาการของโลกปัจจุบัน รวมทั้งมีแผนกผลิตภาชนะบรรจุเอง
ทำให้บริษัทอยู่ในฐานะที่พร้อมสำหรับการแข่งขันในตลาดน้ำมันหล่อลื่นทั้งด้านคุณภาพและราคา

บริษัทมีรายได้จากการขายน้ำมันหล่อลื่นในประเทศตั้งแต่ปี 2544 - 2546 คือ 905.24 , 868.33
และ917.55 ล้านบาท มีรายได้จากการส่งออกเท่ากับ 207.20 , 220.12 และ 254.40
ล้านบาทตามลำดับ แม้ผลจากสงครามในตะวันออกกลางในช่วงเดือนมีนาคม 2546
จะส่งผลกระทบต่อต้นทุนวัตถุดิบของน้ำมันหล่อลื่นมากก็ตาม
บริษัทยังคงสามารถรักษาส่วนแบ่งตลาดน้ำมันหล่อลื่นในประเทศได้ใกล้เคียงกับปีที่ผ่านๆมาและเพิ่มขึ้น
สำหรับตลาดการส่งออก จาก 6.04 ล้านลิตรในปี 2545 เป็น 6.80 ล้านลิตรในปี 2546

2. จาระบี
กลุ่มบริษัทครองส่วนแบ่งตลาดในประเทศและประเทศชายแดนได้ในสัดส่วนที่ค่อนข้างสูงตลอดหลายปีที่ผ่านมาจนถึงปัจจุบัน
เนื่องจากกลยุทธ์การจัดจำหน่ายที่เน้นช่องทางจำหน่ายลูกค้าประเภท ศูนย์บริการของตัวเอง,
ตัวแทนจำหน่าย และร้านค้าทั่วไป โดยเฉพาะอย่างยิ่งลูกค้าที่อยู่ในพื้นที่ต่างจังหวัด
ที่มีปั้มน้ำมันบริการน้อย

กลุ่มบริษัทมีรายได้จากการจำหน่ายจาระบีในประเทศในปี 2544-2546 เท่ากับ 347.80 ,
353.85 และ 340.81 ล้านบาท และมีรายได้จากการส่งออกเท่ากับ 124.68 , 135.33 และ
148.76 ล้านบาทตามลำดับ

3. แบตเตอรี่ กลุ่มบริษัทมีรายได้จากการจำหน่ายแบตเตอรี่รถยนต์ในประเทศ 3 ปีที่ผ่านมาจนถึงปี
2546 ดังนี้ 127.16 , 103.53 และ 110.12 ล้านบาทตามลำดับ มีรายได้จากการส่งออกเท่ากับ
526.14 , 514.79 และ 424.37 ล้านบาทตามลำดับ
ยอดขายต่างประเทศของบริษัทลดลงมากในปีนี้เป็นเพราะบริษัทอยู่ในช่วงปรับปรุงเทคนิคการผลิตเพื่อก้าวสู่แบตเตอรี่แบบเติมกรดพร้อมใช้แทนแบตเตอรี่รอเติมกรด
ซึ่งเป็นที่นิยมของตลาดต่างประเทศมาก
อีกทั้งมีการปรับเปลี่ยนคุณภาพของตะกั่วที่ใช้โดยหันมาใช้ตะกั่วแคลเซี่ยมแทนตะกั่วพลวงในอดีต
ในช่วงกลางปี 2546
ที่ผ่านมาบริษัทได้จัดส่งตัวอย่างไปให้ลูกค้ายุโรปจนได้รับการทดสอบและเป็นที่ยอมรับของลูกค้าแล้ว
ดังนั้นในปี 2547 บริษัทมีความพร้อมสำหรับการขายแบตเตอรี่รุ่นใหม่
และคาดว่ายอดขายปี2547จะเพิ่มขึ้นเท่าปีที่ผ่านมาซึ่งเท่ากับเต็มตามกำลังการผลิต
อนึ่งบริษัทมีนโยบายขยายกำลังการผลิตโดยคาดว่าจะเสร็จสิ้นภายในปี2548
ซึ่งจะทำให้สามารถขยายตลาดการขายแบตเตอรี่ได้ทั้งในประเทศและต่างประเทศ

ข้อได้เปรียบและข้อเสียเปรียบของบริษัทเมื่อเปรียบเทียบกับคู่แข่งขัน

ข้อได้เปรียบ

1. ด้านการตลาด
บริษัทมีการปรับเปลี่ยนกลยุทธ์ทางการตลาดอย่าสม่ำเสมอให้ตรงกับความต้องการของลูกค้าได้ดี
และทันต่อสถานการณ์ เพราะสืบเนื่องจากการที่บริษัทดำเนินงานมานานถึง 45 ปี
จึงมีประสบการ์ณในการใช้กลยุทธ์ทางการตลาดที่เข้าถึงผู้บริโภคเป็นอย่างดี
อีกทั้งบริษัทมีงบประมาณการโฆษณา
และประชาสัมพันธ์อย่างสม่ำเสมอเพื่อให้ลูกค้ารับรู้ถึงตัวผลิตภัณฑ์ใหม่ๆอย่างทั่วถึง

2. ด้านสินเชื่อ บริษัทมีนโยบายการให้สินเชื่อที่มีประสิทธิภาพและทันสมัย
มีความยืดหยุ่นกับลูกค้าในระดับต่างๆ ซึ่งสร้างความมั่นใจให้กับบริษัทในการเรียกเก็บหนี้ได้

3. ด้านการผลิต บริษัทมีการปรับปรุงพัฒนาผลิตภัณฑ์ และเทคโนโลยี่ในการผลิตอย่างต่อเนื่อง
ให้สามารถผลิตสินค้ามากแบบในเวลาสั้น เพื่อให้ทันกับความต้องการที่หลากหลายของลูกค้าทุกระดับ
ให้ทันกับความก้าวหน้าของเทคโนโลยีของโลกปัจจุบันซึ่งเน้นการมีคุณภาพคุ้มกับราคาที่สามารถมัดใจลูกค้าให้เกิดความมั่นใจเชื่อถือในตัวผลิตภัณฑ์ของบริษัทแบบยั่งยืน

4. ด้านบุคลากร บริษัทมีพนักงานขายมากพอกับการควบคุมพื้นที่ทุกจังหวัดในประเทศ
ซึ่งมีประสบการณ์ และปฏิบัติงานกับทางบริษัทมาเป็นเวลานาน
ทำให้มีความใกล้ชิดกับลูกค้าสามารถติดต่อให้คำปรึกษา
และบริการกับลูกค้าได้โดยตรงอย่างสม่ำเสมอ

ข้อเสียเปรียบ

ด้านช่องทางการจัดจำหน่ายเฉพาะผลิตภัณฑ์น้ำมันหล่อลื่น
เนื่องจากบริษัทไม่มีสถานีบริการน้ำมันเป็นของตนเอง
จึงทำให้มีช่องการจัดจำหน่ายที่แคบกว่าคู่แข่งขันบางรายที่มีสถานบริการน้ำมันเป็นของตนเองด้วย

( 3 ) การจัดหาผลิตภัณฑ์

(ก) ลักษณะการจัดให้ได้มาซึ่งผลิตภัณฑ์

1. การผลิตและกำลังการผลิต

  บริษัท สยามภัณฑ์กรุ๊ป จำกัด (มหาชน) ซึ่งเป็นบริษัทแม่ ไม่ได้ทำการผลิตสินค้าเอง
  แต่บริษัทได้ทำการซื้อสินค้าทั้งหมดจากผู้ผลิตซึ่งเป็นบริษัทย่อย ได้แก่

  บริษัท พรีเมีย ลูบริแค้นท์ จำกัด ผู้ผลิตน้ำมันหล่อลื่น ตั้งอยู่เลขที่ 28/13 หมู่ 3 ซอยใจเอื้อ
  ต.บางขะแยง อ.เมือง จ.ปทุมธานี มีกำลังการผลิตเต็มที่ เท่ากับ 54.0 ล้านลิตรต่อปี

  บริษัท สยามลูบริแค้นท์อินดัสทรี่ จำกัด ผู้ผลิตจาระบี ตั้งอยู่เลขที่ 28/8 หมู่ 3 ซอยใจเอื้อ
  ต.บางขะแยง อ.เมือง จ.ปทุมธานี มีกำลังการผลิตเต็มที่ สำหรับจาระบี เกรดสูง เท่ากับ
  17.39 ล้านกิโลกรัมต่อปี และจาระบี เกรดธรรมดา เท่ากับ 19.87 ล้านกิโลกรัมต่อปี

  บริษัท สยามแบตเตอรี่อินดัสทรี่ จำกัด ผู้ผลิตแบตเตอรี่ ตั้งอยู่เลขที่ 28/7 หมู่ 3 ซอยใจเอื้อ
  ต.บางขะแยง อ. เมือง จ.ปทุมธานี มีกำลังการผลิตเต็มที่ เท่ากับ 840,000 ลูกต่อปี

 

 2. การจัดหาวัตถุดิบหลัก

  น้ำมันพื้นฐาน (ฺBase Oil) ปัจจุบันส่วนใหญ่สั่งซื้อจากแหล่งผลิตภายในประเทศ อาทิ บริษัท
  อุตสาหกรรมปิโตรเคมีคัล จำกัด , บริษัท ไทยลู้บเบส จำกัด (มหาชน)
  และมีบางส่วนนำเข้าจากต่างประเทศ

  สารเพิ่มคุณภาพ (Additive) แหล่งผลิตที่สำคัญ : บริษัทผลิตวัสดุเคมีภัณฑ์ (Chemical
  House) ในระดับนานาชาติโดยบริษัทจัดซื้อทั้งโดยวิธีนำเข้าและซื้อผ่านตัวแทนในประเทศ

  เม็ดพลาสติก ปัจจุบันสั่งซื้อจากแหล่งผลิตภายในประเทศทั้งหมด

  ตะกั่ว ประกอบด้วยตะกั่วภายในประเทศโดยสั่งซื้อตะกั่วผสม “อัลลอย” จาก
  บจก.เบอร์กโซ่เมตัลส์ (ไทย) ส่วนที่เหลือต้องนำเข้าตะกั่วคุณภาพสูง (ตะกั่วบริสุทธิ์ 99.99%)
  จากต่างประเทศ

  แผ่นกั้น ลักษณะการใช้งานจะเป็นตัวฉนวนกั้นระหว่างแผ่นธาตุบวกและลบไม่ให้สัมผัสกัน แบ่งเป็น
  2 ชนิด คือ แผ่นกั้นใยแก้ว ซึ่งจัดซื้อจากภายในประเทศ จากบริษัท สหไทยอุตสาหกรรมแผ่นกั้น
  จำกัด และแผ่นกั้นซอง เดิมบริษัทจัดซื้อจากต่างประเทศถึง 100% แต่ในปี 2546
  เริ่มสั่งซื้อจากในประเทศเป็นบางส่วนแล้ว

 เปลือกหม้อพลาสติก 90 % สั่งซื้อจากภายในประเทศที่บริษัท ศรีไทยซุปเปอร์แวร์ จำกัด (มหาชน) โดยบริษัทจัดหาเนื้อพลาสติกให้ และเปลือกพิเศษบางรุ่น บริษัทมีการนำเข้าจากต่างประเทศ

3. ผู้จำหน่ายวัตถุดิบรายใหญ่ (มียอดซื้อมากกว่าร้อยละ 10 ของยอดซื้อตามงบการเงินรวม)

+------------------------+-------+---------+--------+-------+------+
| ชื่อผู้จำหน่ายวัตถุดิบ         | ป     | ชนิดสินค้า | ร      | ระ    | %    |
|                        | ระเทศ |         | ะดับคุณภ | ยะเวล | ย    |
|                        |       |         | าพสินค้า | าที่เป็น | อดซื้อ |
|                        |       |         |        | คู่ค้ากัน |      |
|                        |       |         |        |       | ปี    |
|                        |       |         |        |       | 2546 |
+------------------------+-------+---------+--------+-------+------+
| บมจ.                   | ไทย   | น้ำ      | ดีมาก   | 8 ปี   | 2    |
| อุตสาหกรรมปิโตรเคมีกัลไทย  |       | มันพื้นฐาน |        |       | 2.78 |
+------------------------+-------+---------+--------+-------+------+
| CHESTERFIELD           | U     | สารเ    | ดีมาก   | ม     | 1    |
| INTERNATIONAL, INC.    | .S.A. | พิ่มคุณภาพ |        | ากกว่า | 4.84 |
|                        |       |         |        | 10 ปี  |      |
+------------------------+-------+---------+--------+-------+------+

ผู้จำหน่ายวัตถุดิบรายใหญ่ให้กับบริษัทและบริษัทในเครือที่มียอดการซื้อมากกว่าร้อยละ 10
ของยอดการซื้อตามงบการเงินรวมได้แก่ บริษัท อุตสาหกรรมปิโตรเคมีกัลไทย จำกัด (มหาชน)
และ CHESTERFIELD INTERNATIONAL, INC. โดยมีสัดส่วนของยอดการซื้อของบริษัททั้ง 2
สำหรับปี 2546 เท่ากับร้อยละ 22.78 และ 14.84 ตามลำดับ แต่อย่างไรก็ตาม
การสูญเสียผู้จำหน่ายวัตถุดิบตามรายชื่อข้างต้นไม่ส่งผลกระทบต่อบริษัท
เนื่องจากทางบริษัทยังสามารถจัดหาวัตถุดิบได้จากผู้จำหน่ายจากต่างประเทศรายอื่นๆได้เช่นกัน

4. สัดส่วนการซื้อวัตถุดิบในประเทศและต่างประเทศ

สัดส่วนการซื้อวัตถุดิบในประเทศและต่างประเทศของการผลิตน้ำมันหล่อลื่น

[TABLE]

สัดส่วนการซื้อวัตถุดิบในประเทศและต่างประเทศของการผลิตจาระบี

[TABLE]

  สัดส่วนการซื้อวัตถุดิบในประเทศและต่างประเทศของการผลิตแบตเตอรี่

[TABLE]

( 4 ) งานที่ยังไม่ได้ส่งมอบ

- ไม่มี –